Donatas Brandišauskas

Donatas Brandišauskas (g. 1976 m. balandžio 17 d., Vilniuje) – Lietuvos kultūros antropologas, socialinės antropologijos mokslų daktaras, Vilniaus universiteto Filosofijos fakulteto, Azijos ir transkultūrinių studijų instituto profesorius, Istorijos fakulteto vyriausias mokslo darbuotojas, Vilniaus universiteto Rektoriaus mokslo premijos (2016) laureatas. D. Brandišauskas- pirmas LR pilietis, kuriam suteiktas Nacionalinės Geographic Society Explorer (JAV) vardas (2017m). 
.

 Biografija 

1982–1985 m. mokėsi Vilniaus Antano Vienuolio mokykloje; 1990 m. baigė septynmetę 4-tąją muzikos mokyklą smuiko specialybę; 1994 m. baigė Vilniaus Pašilaičių r. 59-vidurinę mokyklą; 1994–1996 m. studijavo Vilniaus universitete (VU) Gamtos fakultete, biologijos specialybėje; 1996–2000 m. studijavo VU kultūros istorijos ir antropologijos bakalaurinėse studijose; 2003 m. apgynė VU kultūros istorijos magistro laipsnį; 2003 m. apgynė viešojo administravimo magistro laipsnį Lietuvos teisės universitete,  2003–2007 m. dirbo mokslo tyrėju Baikalo Archeologijos Projekte (Baikal Achaeological Project BAP, Canada) ir tutoriumi socialinės antropologijos programoje Aberdyno universitete (Škotija); 2004 m. apgynė Aberdyno universitete kultūros istorijos, etnologijos ir antropologijos tyrimų magistro laipsnį (Master of Research with Distinction); 2009 m. Aberdyno universitete apgynė socialinės antropologijos daktaro laipsnį (PhD); 2009–2010 m. Vytauto Didžiojo universitete atliko LMT finansuojamą podoktorantūros stažuotę, Sociologijos katedroje (vadovas prof. Gintautas Mažeikis).

2002 m. rudens semestre stažavosi Danijos Kopenhagos universitete, Socialinės antropologijos institute (Danijos vyriausybės stipendija), 2003 m. vasarą stažavosi Britų Kolumbijos universiteto (Kanada) organizuojamoje doktorantų tyrimų stovykloje; 2004 ir 2005 m. stažavosi Irkutsko politechnikos universitete, archeologijos katedroje, 2005 ir 2010 m. stažavosi Čitos valstybiniame universitete, kultūrinės antropologijos katedroje, 2009 m. stažavosi Feirbankso universiteto (Alaska, JAV) doktorantų vasaros tyrimų stovykloje; 2010 ir 2012 m. Stažavosi Kembridžo universiteto Skoto Poliariniame institute ir MakDonaldso archeologijos ir antropologijos institute, 2011, 2013, 2015, 2018, 2022 m. stažavosi Makso Planko antropologijos ir etnologijos institute Halėje (Vokietija),  2019 m. stažavosi Sendajaus Tohoku universitete, Japonijoje.

2009–2010 m. dėstė VDU Socialinės antropologijos centre ir VU Orientalistikos centre; nuo 2011 m. VU Istorijos fakultete (IF) docentas; nuo 2012 m. VU IF vyresnysis mokslo darbuotojas, antropologijos modulio administratorius; nuo 2018 VU FsF Azijos ir transkultūrinių studijų instituto profesorius ir vyriausias mokslo darbuotojas.

 Tyrimai 

Nuo 1992 m. dalyvauja turistinėse ekspedicijose Rusijos Federacijos šiauriniuose regionuose (Karelija, Laplandija, Altajaus Respublika). Nuo 2003 m. vykdo ilgalaikius antropologinius lauko tyrimus Rusijos Sibire (Buriatija, Užbaikalė, Amūro sritis ir pietų Jakutija), bei trumpalaikius lauko tyrimus JAV ir Kanadoje.   

Tyrimo laukas: aplinkos antropologija, religijos antropologija, medicininė antropologija, lyginamoji antropologija, kokybiniai lauko tyrimo metodai, juridinė antropologija, Lietuvos ir Rusijos etnologijos mokslo istorija.   

Tyrimo interesai: lokalūs įgūdžiai ir žinija, kraštovaizdžio suvokimas, žmonių-gyvūnų santykiai, posovietiniai ritualai, tradicinės gydymo praktikos, valstybės ir autochtonų santykiai, resursų gavybos pramonės ir autochtonų santykiai, neformalūs mainai, kolonijiniai stereotipai, medžiotojai ir elnių augintojai, kultūros paveldo diskusijos.  

Pranešimus skaitė virš 50 konferencijų, parengė virš 20 mokslinių straipsnių, organizavo 6 tarptautines konferencijas, vadovavo Lietuvos mokslo tarybos mokslininkų grupių projektams, vykdė Kanados socialinių tyrimų fondo (SSRHC) ir Norvegijos mokslo tarybos, UNESCO, National Geographic Society,  Wenner Gren, Lietuvos mokslo tarybos finansuotus tyrimų projektus. 

 Mokslinės afiliacijos 

Škotijos Aberdyno universiteto garbės tyrėjas (Honorary Research Fellow) 
Prancūzijos Versalio universiteto Europos Arktikos tyrimų asocijuotas mokslo darbuotojas
Tarptautinė Arktikos socialinių mokslų asociacija (ICASS), narys
Kanados antropologų asociacija(CASCA), narys 
Tarptautinė medžiotojų ir rankiotojų bendruomenių tyrimų asociacija (ISHGR)
Lietuvos antropologų asociacijos narys

 Ekspertinė veikla 
Lietuvos mokslo taryba, Lietuvos kultūros taryba, Studijų kokybės vertinimo centras, Tarptautinė paveldo ekspertų organizacija ICOMOS Lietuva, Gruzijos mokslų taryba. Nuo 2017m. LR Valstybinės kultūros paveldo komisijos narys.

 Bibliografija 
Monografijos:
 Локальная этика отношении с окружающей средой эвенков Байкальской Сибири (su В. Давыдов, В. Симонова, Т. Сем; Ст. Петербург, 2016 m.)
 Leaving footprints in the taiga: luck, spirits and ambivalce among among the Siberian Orochen Reindeer Herders and Hunters (Berghahn Press: Oxford, New York, 2017 m.)

 Šaltiniai 

 Nuorodos 
 D. Brandišausko pasakojimas apie evenkus. LRT laida „Kasdienybės kultūra“

Kategorija:Lietuvos antropologai
Kategorija:Vilniaus universiteto dėstytojai